L 37/60
ET
Euroopa Liidu Teataja
18.2.2022
KOMISJONI RAKENDUSOTSUS (EL) 2022/221, 16. veebruar 2022, mille kohaselt Euroopa Liit ei rahasta teatavaid kulusid, mida Ühendkuningriik on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames (teatavaks tehtud numbri C(2022) 798 all) (Ainult ingliskeelne tekst on autentne)
EUROOPA KOMISJON,
võttes arvesse Euroopa Liidu toimimise lepingut, võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajandus­ poliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (1) eriti selle artiklit 52 koostoimes Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingu artiklitega 131 ja 138, olles konsulteerinud põllumajandusfondide komiteega ning arvestades järgmist: (1)
Määruse (EL) nr 1306/2013 artikli 52 kohaselt teeb komisjon vajalikud kontrollid, teavitab Ühendkuningriiki kõnealuste kontrollide tulemustest, võtab arvesse Ühendkuningriigi esitatud märkusi, algatab kokkuleppele jõudmiseks kahepoolsed läbirääkimised ning teeb oma seisukoha Ühendkuningriigile ametlikult teatavaks.
(2)
Ühendkuningriigil on olnud võimalus taotleda lepitusmenetluse algatamist, kuid ta ei teinud seda.
(3)
Määruse (EL) nr 1306/2013 kohaselt võib rahastada üksnes selliseid põllumajanduskulusid, mis on kantud kooskõlas liidu õigusega.
(4)
Tehtud kontrollide ning kahepoolsete arutelude tulemuste põhjal on selgunud, et osa Ühendkuningriigi deklareeritud kuludest ei vasta kõnealusele tingimusele ning seega ei saa neid kulusid EAGFist ja EAFRDst rahastada.
(5)
Summad, mida ei kaeta EAGFist ega EAFRDst, tuleks teatavaks teha.
Need summad ei kajasta kulusid, mis on kantud rohkem kui 24 kuud enne seda, kui komisjon esitas Ühendkuningriigile kirjaliku teate kontrollitulemuste kohta.
(6)
Kulude puhul, mida liidu rahastus käesoleva otsuse alusel ei kata, tuleks arvesse võtta kõiki vähendamisi ja peatamisi vastavalt määruse (EL) nr 1306/2013 artiklile 41, sest sellised vähendamised või peatamised on ajutised ega piira kõnealuse määruse artikli 51 või 52 kohaste otsuste tegemist.
(7)
Komisjon on saatnud Ühendkuningriigile käesoleva otsusega hõlmatud juhtumitega seoses koondaruande (2) hinnangust nende summade kohta, mida ei rahastata, kuna need ei vasta liidu õigusele.
(8)
Käesolev otsus ei mõjuta finantsotsuseid, mida komisjon võib teha, tuginedes kohtuotsustele kohtuasjades, mis olid 30. septembri 2021. aasta seisuga Euroopa Liidu Kohtus arutlusel,
(1) ELT L 347, 20.12.2013, lk 549.
(2) Ares(2021)7820062